Les carreres no fallen | Sense Límits Aventura
Home » BTT » Les carreres no fallen
La Volta al Terme de Fondeguilla és la prova estrella del cap de setmana
A Villar del Arzobispo es disputa diumenge l’Open XC de la Comunitat Valenciana
No hi ha massa curses, però les que hi ha són de les bones. En trail, ens anem a Fondeguilla, on es disputa la mítica Volta al Terme. En BTT tenim cita de l’Open XC de la Comunitat Valenciana a Villar del Arzbispo… i si volem orientació o triatló, haurem de portar als xiquets i xiquetes… proves escolars a Onil, Puçol i Aspe. Ací estan totes…
El cap de setmana té una cita interessant, la més interessant de fet, a Fondeguilla. Es disputa la clàssica cursa de la Volta al Terme de Fondeguilla. Arriba, compte amb la dada, a les 38 edicions… per celebrar-ho, dues distàncies: la reina i absoluta, de 34,50km i 2.470m /+, amb eixida a les 6:00h del matí de dissabte. I la prova cadet i júnior, des de les 8:00h, amb 14km i 900m/+.
BTT: Open XC a Villar
La Unión Ciclista Villar organitza el diumenge l’Open XC de Villar, Gran Premi de la Serranía. Es tracta d’un recorregut de 5,5km amb “una exigència mitjana”, segons va explicar Antonio Romero, president del club. “Té una zona amb revolts peraltats i esglaons molt divertits que qualsevol ciclista ho pot fer, sense haver de tindre un nivell molt alt”. La majoria del traçat és per senda, “molt treballades per a una competició com aquest XC de la Comunitat Valenciana”. En finalitzar es donaran els mallots de campions a totes les categories.
Triatló de base
El triatló aquesta setmana baixa el ritme, tot i que ho fa ‘obligat’. Per què? Doncs perquè el triatló de Pinedo que s’havia de disputar el cap de setmana, finalment s’ha ajornat. Segurament es traslladarà al mes de setembre, però encara falta per concretar-ho. De moment, demà es podrà gaudir del Triatló Escolar Puçol, que forma part de la Fase Provincial València, i de l’Aquatlon Escolar d’Aspe, també fase Provincial València.
Tampoc no hi ha competicions de ‘majors’ en orientació, però sí una interessant jornada escolar per a divendres… La cita és la 8ª Lliga Intercomarcal Escolar que organitza el CE COlivenc i que es disputa al institut La Creueta d’Onil (Alacant). A més, és la 2ª jornada de la Lliga d’Estiu d’Orientació d’Alacant.
Triatló extrem als fiords noruecs Ago 17, 2015